als_Latn dik_Latn sag_Latn
Temat Kryesore
- Dritan Bici: “Nuk jam kafshatë që mund të më gëlltisë kushdo”
- Bici fshehu pasuritë dhe tentoi që të korruptojë inspektorët
Shekulli
Një ditë pas publikimit të lajmit për kallëzimin penal për tre drejtues të njësive vendore nga Inspektoriati i Lartë i Deklarimit dhe Kontrollit të Pasurisë, mes të akuzuarve ishte dhe Kryetari i Bashkisë Gramsh, Dritan Bici. Ky i fundit, pas njohjes me akuzën dhe lajmin e publikuar në media, ka reaguar në një prononcim ekskluziv për gazetën “elbasaniplus. com”. Dritan Bici shprehet se deri tani nuk ka asnjë shkresë zyrtare nga ILDKPKI për ta njohur atë me akuzat e ngritura. Gjithashtu ai shprehet se të gjitha ato për çfarë akuzohet janë falë punës disa vjeçare me familjen e vet brenda Shqipërisë dhe në emigracion.
“Lajmi është nxjerrë në të gjitha mediat, por zyrtarisht unë nuk e kam një copë letër zyrtare që të më njoftojë se ndaj meje është bërë ndonjë kallëzim penal dhe unë të prnncohesha”- thotë Dritan Bici. Më tej kreu i Bashkisë Gramsh ka hije dyshimi në lidhje me kontrollin e ILDKPI. “Megjithatë unë bëj një pyetje: Pse nuk pati gjthë kohën e nevojshme ILDKPI për të bërë kontrollin, por kujtohet në prag të zgjedhjeve?! Tani po të them se nuk kam bërë asnjë fshehje pasurie. I kam dekaruar të gjitha.
Shtëpinë në Tiranë tek “Don Bosko” e kam ndërtuar bashkë me vëllezërit. Unë kam katin e parë, vëllai tjetër katin e dytë dhe Astriti, që nuk jeton më, ka katin e tretë. Këtë gjë nuk e kam fshehur dhe po të doja nuk e deklaroja, sepse vetëdelkarimin tek ALUIZNI e ka bërë im atë. Por nuk jam mashtrues”- thotë ndër të tejera Dritan Bici. Sakaq qytetari i parë Gramshit deklaron se ILDKPKIja nuk ka pasur informacion për këtë gjë, por se ai (Dritan Bici) e ka deklaruar gjatë verifikimit. “ILDKPKI-ja nuk e kishte fare informacionin për këtë dhe në verifikimin e përsërisë e deklarova. E di gjithë Lenia e gjithë Gramshi se që e kam atë shtëpi e që kur e kam e si e kam. Qoftë edhe për dy shtëpitë dhe lokalin 40 metra i kam deklaruar dhe gjithë Gramshi i di që i kam e asnjëherë nuk kam thënë që e ka ky apo ai. Dhe të gjitha këto ILDKPKI-ja i quan 12 e kusur milionë.”- shprehet Bici.
Sakaq një tjetër akuzë e ngritur nga ILDKPKI për kryebashkiakun e Gramshit është edhe ajo për bashkëshorten e tij, që sipas këtij institucioni ka fshehur transfertat bankare. “Dhe na nxjerrin lloj-lloj transfertash bankare që paska bërë gruaja ime. A thua ne e kemi të ndaluar të punojmë me bankën?! Thuaj se është bërë nami ku për 25 punë paska pasur gruaja ime nja 900 mijë lekë në bankë e na qenka lajm. Pse nuk thotë ILDKPKI-ja që ky Dritani ka pasur licensë tregtie që në 1993 dhe s`ka njeri në Lenie e në Gramsh që të mos e dijë se sa kam punuar me vëllezërit e motrat. Pse nuk thotë ILDKPKIja që kam punuar në Greqi kam ikur me thes në kuriz si gjithë bijtë e popullit?! Po nuk kanë si t’i dinë ata të ILDKPKI se janë rritur me çokollata mes të mirave e tani me numëruakan mua se për 25 vjet pasuria ime paska shkuar 12 milionë. Na ruaj zot nga trutharët që ju duken kaq shumë, kur për 25 vjet me biznese e me rroga të mira e me dy fëmijë të vegjël. Jam martuar 33 vjeç e kemi punuar si kafshët.
Vëllezër e motra merreshim me biznesin. Ishim me rroga shteti, por ama nuk linim një pëllëmbë tokë pa punuar e mbanim dhe dele, dhi e lopë, që i ruanin ata të vegjëlit. E di gjithë Lenia që isha kryetar komune dhe tërë beharit korrja livadhet me kosë për blegtorinë. E dinë të gjithë në Gramsh që në 2009, kur hapa një lokal kafe, punova 2 vjet vetë banakier e vetë kamarier dhe s’e ula kokën të kërkoja punë tek qeveria”.- thotë ndër të tjera Dritan Bici. Ndërsa e mbyll prononcimin e tij duke u shprehur se “u them atyre që duan të kruhen me mua të mos bëhen vegla qorre për të realizuar qëllimet e ndokujt se unë nuk jam ndonjë kafshatë e lehtë që mund të më gëlltisë kushdo. Do ishte mirë që këto gjëra të sqaroheshin edhe për shtetin do të jetë gjë e mirë që unë të jem në krahun e shtetit. Koha deri më 21 qershor do të vërtetojë shumë gjëra. Populli do të vendos vetë kush janë njerëzit që i duhen”-përfundon kryebashkiaku i Gramshit Dritan Bici.
Bici fshehu pasuritë dhe tentoi që të korruptojë inspektorët
Inspektorati i Lartë i Deklarimit dhe Kontrollit të Pasurive dhe Konfliktit të Interesave, pasi përfundoi kontrollin e plotë të deklaratave të interesave private të Dritan Abedin Bicit, me funksion Kryetar i Bashkisë Gramsh, konstatoi shumë probleme si: Fshehje e pasurisë, apartament banimi, Gramsh; fshehje e pasurisë, apartament banimi, në Tiranë; fshehje e pasurisë, “Dyqan i artikujve të ndryshëm’’, në deklarimin ’Para fillimit në detyrë 2011’’; mosjustifikim me burime të ligjshme financiare dhe dokumentacion ligjor i pasurisë së deklaruar në deklaratën ‘’Para fillimit në detyrë 2011’’ në shumën 12.483.000 lekë; fshehje e transaksioneve bankare të konfirmuara nga Raiffeisen Bank, në shumën 3.130.276 lekë në deklarimin ‘’Periodik Vjetor 2011 dhe 2013’’; fshehje e llogarisë bankare në Raiffeisen Prestige në deklarimin ‘’Periodik Vjetor 2013’’ në shumën totale 1.347.276 lekë dhe mosmbulimi i saj me të ardhurat e realizuara dhe deklaruara në këtë periudhë; deklarim i rremë i burimit të shumës 950.000 lekë për transaksionet ‘’depozitime cash’’ në Raiffeisen Bank në deklarimin ‘’Periodik Vjetor 2011’’; fshehje e llogarisë bankare në Raiffeisen Bank, në emër të bashkëshortes së subjektit, me gjendje 243.687 lekë në 31.12.2011 dhe 495.840 lekë në 31.12.2012.
Përveç këtyre, Dritan Bici ka tentuar dhënien e një sasie parash cash, në ambientet e ILDKPKIsë, inspektorëve të ngarkuar me kontrollin e deklaratave të tij, me qëllim mbylljen e problemeve të konstatuara nga hetimi administrativ. Edhe për këtë rast ILDKPKI-ja paraqiti kallëzimin penal në Prokurorinë e Përgjithshme, duke kërkuar fillimin e procedimit penal ndaj Dritan Bicit, me funksion Kryetar i Bashkisë Gramsh, për veprat penale të, fshehjes dhe deklarimit të rremë të pasurisë, korrupsionit, pastrimit të produkteve të veprës penale, parashikuar nga nenet 257/a/2, neni 244, neni 287, të Kodit Penal.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn